# Estadi 5 estrelles de la UEFA

Les 5 estrelles de la UEFA és una categoria que atorga la UEFA als millors estadis de futbol, seguint uns determinats criteris. També existeix la categoria de 4 estrelles per a estadis de menor capacitat que compleixen la resta de requisits.
Les finals de l'Eurocopa de futbol i de la Lliga de Campions de la UEFA sols es poden disputar als estadis 5 estrelles, mentre que per a poder acollir finals de la Copa de la UEFA, almenys han de ser estadis 4 estrelles.

## Criteris d'avaluació per a l'obtenció de la categoria d'Estadi 5 estrelles segons la UEFA

* Capacitat mínima de 50.000 espectadors asseguts (5 estrelles) o 30.000 (4 estrelles).
* Tots els seients han de ser individuals i amb respatller.
* No es permet l'existència d'un fossar al voltant del terreny de joc.
* Les dimensions del terreny de joc han de ser de 105 metres de llarg i 68 metres d'ample. La superfície de la gespa ha d'estar en òptimes condicions i preparat conforme ho exigeix una final (qualitat de gespa, irrigació, humitat de la superfície, etcètera).
* Un accés directe, privat i protegit per als dos equips del vestidor al terreny de joc, així com per a l'arribada i la sortida de l'estadi.
* Vestidors de primer ordre per a ambdós equips i per al cos arbitral (moblats, espaiosos i nets).
* La distància mínima entre el terreny de joc i la primera fila de seients ha de ser de 6 metres (espai suficient al voltant del camp del joc per a cartells publicitaris i per a un mínim de 18 càmeres de TV), i darrere de les porteries de 7,5 metres (hi ha d'haver suficient lloc darrere d'ambdues porteries per a un màxim total de 150 fotògrafs). No s'accepten reixes olímpiques o similars al voltant de la pista. Els llocs que tinguin aquestes instal·lacions no obtindran aquesta qualificació.
* Il·luminació amb focus d'una intensitat mínima de 1.400 lux (eV) en la direcció de la càmera principal, i de 1.000 lux (eV) cap a les altres àrees de l'estadi, més un sistema electrogen d'emergència eficient capaç de proporcionar, sense interrupcions, la mateixa intensitat del lluminositat que la il·luminació principal.
* Una sala de control ben equipada per als observadors de la UEFA.
* Una sala de control antidopatge convenient i apropiadament equipada.
* Un sistema de megafonia eficaç amb la finalitat de mantenir comunicació amb el públic, dintre i fora de l'estadi, que no sofreixi d'interferències i no sigui disminuït pel soroll dels espectadors, i protegit dels talls d'energia elèctrica.
* Un sistema permanent de vigilància amb càmeres de TV a color que cobreixi totes les superfícies públiques dintre i fora de l'estadi per a poder supervisar el moviment d'espectadors, així com el seu comportament. Aquest sistema ha de també ser capaç de poder prendre fotografies a qualsevol individu que alteri l'ordre, perquè es puguin llavors distribuir immediatament als oficials de seguretat, als administradors del recinte i a la policia.
* Senyalització clara i comprensible (amb indicacions recognoscibles per símbols) tant en l'interior com l'exterior de l'estadi, així com a la rodalia.
* Instal·lacions sanitàries acceptables per a espectadors d'ambdós sexes quant a la seva quantitat, neteja i higiene. No es permeten sanitaris sense cadira.
* Un mínim de 2 sectors, amb almenys 50 seients coberts i confortables per a espectadors discapacitats i els seus acompanyants. Aquestes àrees han d'estar adequadament equipades amb serveis higènics especials i una barra de refrescos.
* Infraestructura audiovisual de primer nivell amb llocs per a càmeres, estudis de TV, així com llocs de treball per a la premsa i altres mitjans de comunicació. El nombre depèn del partit.
* Instal·lacions adequades de primera classe per a VIPs, amb un mínim de 150 places en la llotja VIP de la Tribuna d'Honor.
* Aeroport internacional capaç de plantar cara a l'enorme demanda addicional d'una final de la UEFA (capacitat de fins a 60 vols "charter" al dia, a més dels vols regulars normals).
* Capacitat hotelera adequada. Per a la UEFA i els seus patrocinadors, calen almenys 1.000 habitacions de cinc estrelles (per a la Lliga de Campions) o 500 (per a la Copa de la UEFA). A més d'allotjament suficients de diferents categories.